प्रियंका चोप्राच्या यशाचं रहस्य काय? वाचा 'देसी गर्ल'चे बारा मंत्र\nपेंग्विन प्रकाशनाने आपल्या वार्षिक कार्यक्रमाला भाषण देण्यासाठी प्रियंकाला बोलावलं होतं. विषय होता- 'Breaking the Glass Ceiling- Chasing the dream'.

गुलाबी रंगाच्या पोशाखात जेव्हा प्रियंका चोप्रा मंचावर आली तेव्हा हळूहळू या रंगाशी संबंधित असलेल्या समजुतींना तिनं फाटा दिला. 

प्रियंका सांगते, "मला कोणतंही ग्लास सिलिंग ब्रेक करायचं नाही. मी अशा कोणत्याही मिशनवर नाही. मला कोणतीही रूढी परंपरा मोडायची नाही. मी फक्त आपल्या स्वप्नांमुळे आणि महत्त्वाकांक्षांमुळे यशस्वी झाले आहे."

'जर मी करू शकते तर कोणीही करू शकतं'

मंचावर बसलेल्या प्रियंकाला प्रेक्षकांमधून कोणी लग्नाचं प्रपोजल देत होतं तर कोणी आपल्या प्रेमाची कबुली. कुणी फुलांचा गुच्छ देण्यासाठी बेचैन होत होतं तर कुणी फ्लाईंग किससाठी.

प्रियंका कोणासाठी आंतरराष्ट्रीय ख्यातीची अभिनेत्री होती तर काहींसाठी देसी गर्ल. पण जेव्हा तिला विचारलं की ती स्वत:ला कसं बघते, तेव्हा तिनं उत्तर होतं, 'पाण्यासारखं'.

"मी काय आहे हे मी सांगू शकत नाही, पण जिथे जसं ठेवाल तसा आकार घेणाऱ्या पाण्यासारखं व्हायला मला खूप आवडेल."

तिच्या यशाची व्याख्या 

"माझ्यासाठी यश म्हणजे चेकचे आकडे किंवा दारात उभ्या असलेले गाडया घोडे वगैरे नाही. माझ्या चाहत्यांना माझ्यावर प्रेम करावंसं वाटत राहणं तसंच त्यांना आवडणारं काम सतत करत राहणं हीच माझी यशाची व्याख्या आहे."

2017 साली सगळ्यात जास्त कमाई करणाऱ्या अभिनेत्रींची फोर्ब्स मासिक एक यादी तयार करतं. त्यात टॉप 10 मध्ये प्रियंकाचा क्रमांक लागतो. प्रियंका सांगते, "मी पुरुष अभिनेत्याच्या खांद्याला खांदा लावून काम करते, भरपूर मेहनत घेते याचा मला अभिमान आहे. पण फोर्ब्सच्या यादीत स्त्रियांची नावं जास्तीत जास्त असावी, असं मला मनापासून वाटतं."

हॉलीवूड आणि बॉलिवूडमध्ये काय अंतर आहे?

प्रियंका सांगते की प्रत्येक देशाची एक संस्कृती असते. त्याप्रमाणेच तिथं काम चालतं. पण हॉलिवूडचे लोक वेळेच्या बाबतीत अत्यंत काटेकोर आहेत, हे सांगायला ती अजिबात विसरत नाही. 

दोन्ही ठिकाणी काही बऱ्यावाईट गोष्टी आहेतच.

पद्मावती वादावर बोलताना ती म्हणाली की, तिने दीपिका पदुकोण आणि संजय लीला भन्साली दोघांनाही फोन करून सांगितलं की तिचा दोघांनाही पूर्ण पाठिंबा आहे.

"सगळ्यांना फक्त कलाकाराकडूनच समाजाला बदलण्याची अपेक्षा असते. पण आजकाल देशात जे काही होतं आहे, जात, धर्म, लिंग यांच्या नावावर...\n\ntl;dr:
प्रियंका चोप्रासारखं यश संपादन करायचं असेल तर काय करावं? याचं उत्तर प्रियंकापेक्षा चांगलं दुसरं कोण देणार? दिल्लीच्या सिरी फोर्ट ऑडिटोरियममध्ये एका कार्यक्रमात प्रियंकाने स्वत:च मग याचं उत्तर दिलं.